钦定古今图书集成/历象汇编/庶征典/第186卷 > 王充论衡 > 《为凤阁侍郎李元素进冬椹表》前人
## 钦定古今图书集成/历象汇编/庶征典/第186卷 > 王充论衡 > 《为凤阁侍郎李元素进冬椹表》前人

臣某言：“闻京兆万年县大宁坊宅内，有桑树一株，暮
秋生子，初冬椹熟。今谨取得，专辄进奉。”伏惟陛下惠
覃区㝢，仁洎草木，故得神蚕之树，发秀于寒露之辰；
帝女之林，结实于繁霜之下。出于万年之界，彰一人
万岁之符。生自大宁之坊，表群生大安之庆。鸱鸮已
革，见裔貊之怀音；丝茧行丰，知府藏之逾实。殊祯荐
“委，绝贶仍臻。凡在含生，孰不欣庆。无任抃跃之至，谨
奉表陈贺以闻。”